lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca ca lv sl lv lv es uk es en en de lv lv en lv en lv sk lv sk lv hbs_lat lv sk lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv lv sk lv sk lv hbs_lat lv sk lv en lv en lv en lv lv sk lv ceb sk lv en lv ca lv en lv sk lv sk en lv lt lv lv lt ca lv lv en lv lt ru pl ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
VIDEO ⟩ Latvijas futbola izlase gūst trīs vārtus un izcīna uzvaru
2020. gada 11. novembris 20:55
Latvijas izlases futbolisti Foto: Latvijas Futbola federācija
Latvijas futbola valstsvienība, gatavojoties UEFA Nāciju līgas spēlēm, trešdien izbraukumā pārbaudes spēlē ar rezultātu 3:0 (1:0) pārspēja Sanmarīno izlasi.
Ķīnas basketbolistes pirmo reizi šajā gadsimtā sasniedz PK labāko četrinieku
"TTT Rīga" beidzot oficiāli paraksta pirmos līgumus
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Tralmaks atskaitīts no NHL kluba "Bruins" treniņnometnes
Vārtus Latvijas izlases labā guva Sanmarīno spēlētājs Kristians Brolli, iesitot bumbu savos vārtos pēc Jāņa Ikaunieka aktivitātes soda laukumā, kā arī Kaspars Dubra bija precīzs sitot ar galvu, bet Vladislavs Gutkovskis realizēja 11 metru soda sitienu.
Debija izlasē, un uzreiz pamatsastāvā, tā bija Vladislavam Sorokinam un Aleksejam Saveļjevam.
Šī ir pirmā uzvara jaunajam galvenajam trenerim Dainim Kazakevičam, kura vadībā komandai līdz šim bija četri neizšķirti un viens zaudējums.
Latvijas izlase sāka, spēlējot ātri, un bīstamākais moments pie mājinieku vārtiem radās pēc Jāņa Ikaunieka sitiena sestajā minūtē. Vēl atmiņā palika viltīgs Daniela Ontužāna, kuram tā bija debija valstsvienības pamatsastāvā, augstas trajektorijas uzsitiens pa vārtiem no šaura leņķa. Vārtsargs ar pūlēm bumbu atvairīja.
32.minūtē Jānis Ikaunieks viesu soda laukumā spēja tikt pie bumbas, kuru kontrolēja Sanmarīno izlases kapteinis Davide Simončīni, piespēlēja gar vārtiem, kur bumbu vārtos iedzina mājinieks Kristians Brolli.
Puslaika beigās Latvijas futbolisti atkal aktivizējās, taču reālu vārtu gūšanas momentu nebija.
Otrā puslaika sākumā Vladimiru Kamešu nomainīja Dāvis Ikaunieks.
Vēlreiz bīstams moments pie mājinieku vārtiem izveidojās pēc Daniela Ontužāna sitiena pa vārtiem no kreisās puses, bumbai uzkrītot uz pārliktņa.
61.minūtē latvieši veica trīs maiņas. Kriša Kārkliņa vietā laukumā devās Ritvars Rugins, Ontužānu nomainīja Andrejs Cigaņiks, bet Jāni Ikaunieku - Alvis Jaunzems.
62.minūtē pēc Vladislava Sorokina piespēles no laukuma kreisās puses pāri vārtiem ar galvu sita Roberts Uldriķis.
67.minūtē kapteini Mārci Ošu nomainīja Dubra, pārņemot arī kapteiņa apsēju, un jau četras minūtes vēlāk abi Ukrainas klubu spēlētāji noorganizēja otro "golu". Stūra sitienu izpildīja Cigaņiks, bet cīņā ar aizsargu savā 40.spēlē izlasē augstāk izlēca Dubra, kurš ar galvu raidīja bumbu vārtu labajā stūrī.
73.minūtē Gutkovskis mājinieku soda laukumā apsteidza Simončīni, ar galvu raidot bumbu vārtu tuvējā stūrī, taču bumba pēc spēcīgā sitiena trāpīja pa vārtu stabu.
78.minūtē 3:0 ar 11 metru soda sitienu, gūstot savus pirmos vārtus 22.spēlē izlasē, panāca Gutkovskis. Soda sitiens tika piešķirts pēc tam, kad Vladislavs Fjodorovu "nopļāva" Marčello Mularoni.
86.minūtē labi pa vārtiem ar neērto kreiso kāju uzsita Cigaņiks, bet pēc brīža viņa izpildīto stūra sitienu ar patālu sitienu ar galvu nedaudz garām vārtu labajam stūrim pabeidza Elvis Stuglis.
Sanmarīno ir Eiropas vājākā futbola valsts, kura pasaules rangā ieņem 210.vietu, kamēr Latvija ir 142.vietā.
Tāpēc par spīti spēlei izbraukumā favorīte bija Latvija, ko apliecināja arī Latvijas valstsvienības dalībnieku teiktais pirms pārbaudes mača, ka cita uzdevuma kā uzvara Latvijai šajā cīņā nevar būt.
Arī Nāciju D līgas turnīra tabula apliecina, ka otrajā grupā Sanmarīno veicas vēl sliktāk nekā Latvijas izlasei - trijos mačos tikai viens neizšķirts. Neviena no abām trešdienas pretiniecēm vairs nevar uzvarēt grupā un cīnīties par iekļūšanu Nāciju C līgā.
Latvijai gads ir bijis neveiksmīgs, jo piecos mačos ar pundurvalstiņu pārstāvjiem pirms trešdienas mača pie uzvaras nav izdevies tikt. Pēdējais panākums tika izcīnīts galvenā trenera Slavišas Stojanoviča laikā, pirms gada Eiropas čempionāta kvalifikācijas turnīrā savā laukumā ar 1:0 pieveicot vājinātā sastāvā spēlējošo Austriju.
Savukārt Sanmarīno valstsvienībai panākums pār Latviju būtu tikai otrais tās 30 gadu vēsturē. Vienīgā uzvara, ko Sanmarīno ir izcīnījusi, gūta 2004.gadā, ar 1:0 apspēlējot citu pundurvalstiņu Lihtenšteinu.
Gadu tūkstošu mijā Latvija un Sanmarīno četrreiz tikās oficiālās spēlēs. 2002.gada Pasaules kausa kvalifikācijā Latvija viesos uzvarēja ar 1:0, bet pēc 0:0 viesos atkāpties bija spiests Latvijas izlases galvenais treneris Gerijs Džonsons. Nākamajā Eiropas čempionāta atlases ciklā Latvija svinēja uzvaru viesos ar 1:0 un izbraukumā ar 3:0, vēlāk vienīgo reizi kvalificējoties kontinenta spēcīgāko vienību finālturnīram.
Pēc spēles ar Sanmarīno Latvijas izlase atgriezīsies mājās, kur sestdien aizvadīs UEFA Nāciju līgas maču ar Fēru salām, bet pēc tam dosies uz Andoru, kur 17.novembrī aizvadīs noslēdzošo spēli šajā turnīrā.
No pilnā treneru korpusa šoreiz izpalika četri speciālisti - Marians Pahars, kuram konstatēta saslimšana, divi, kuri no komandas izolēti drošības apsvērumu dēļ, un viens, kurš komandai nepievienojās, jo viņa pirmstermiņa Covid-19 pārbaužu rezultāts tika klasificēts kā apšaubāms.
Latvieši UEFA Nāciju D līgas pirmajā grupā septembrī mājās spēlēja neizšķirti 0:0 ar Andoru un viesos cīnījās 1:1 ar Maltu. Vēl viens neizšķirts tika fiksēts oktobrī Touršhavnā, kur vēlreiz tika spēlēts neizšķirti - 1:1 ar Fēru salu futbolistiem. Savukārt nākamajā spēlē Latvija ar 0:1 piekāpās Maltai.
Pēc četrām spēlēm grupas vadībā ar desmit punktiem ir Fēru salas, pieci punkti ir Maltai, Latvijas izlase iekrājusi trīs punktus, bet Andorai ir divi punkti.
Nāciju līgas D pirmās grupas uzvarētāja nodrošinās vietu nākamās sezonas C līgā jeb pēc spēka trešajā līmenī. D līgā spēlē Eiropas vājākās izlases.
Pirms Nāciju līgas spēlēm oktobrī Latvija viesos spēlēja 1:1 ar Melnkalni.
Latvijas vīriešu futbola izlases kandidāti novembra spēlēm:
vārtsargi - Roberts Ozols ("Riga"), Kaspars Ikstens (RFS), Dāvis Ošs (Jūrmalas "Spartaks");
aizsargi - Igors Tarasovs (Kuopio "Palloseura", Somija), Elvis Stuglis, Ritvars Rugins, Antonijs Černomordijs (visi - "Riga"), Roberts Savaļnieks, Vladislavs Sorokins (abi - RFS), Mārcis Ošs ("Lugano", Šveice), Krišs Kārkliņš ("Valmiera"), Raivis Jurkovskis ("Liepāja"), Kaspars Dubra ("Oleksandriya", Ukraina);
pussargi - Artūrs Zjuzins, Jānis Ikaunieks (abi - RFS), Aleksejs Saveļjevs ("Mantova", Itālija), Andrejs Cigaņiks (Luhanskas "Zorja", Ukraina), Vladislavs Fjodorovs, Vladimirs Kamešs (abi - "Riga"), Alvis Jaunzems ("Valmiera"), Eduards Tīdenbergs, Mārtiņš Ķigurs, Ingars Sarmis Stuglis (visi - "Liepāja"), Daniels Ontužāns (Minhenes "Bayern", Vācija)
uzbrucēji - Vladislavs Gutkovskis (Čenstohovas "Rakow", Polija), Roberts Uldriķis ("Sion", Šveice), Dāvis Ikaunieks ("Mlada Boleslav", Čehija), Raimonds Krollis ("Metta").
Kanāda mudina savus hokejistus steidzami pamest Krieviju un Baltkrieviju
Jau šonedēļ gaidāma Latvijas hokeja izcilnieku piemiņas diena
Graudiņa/Samoilova ar zaudējumu uzsāk Parīzes "Elite 16" turnīru
Tralmaks atskaitīts no NHL kluba "Bruins" treniņnometnes
Tenaks līderis pēc Jaunzēlandes rallija pirmā posma
Video Porziņģi pēc ierašanās Japānā ieskauj fanu pūlis
Video ASV basketbolistes ar graujošu uzvaru pirmās sasniedz Pasaules kausa punfinālu
Bļugeram izmeklēs ķermeņa augšdaļas savainojumu
"Zemgale"/LLU svin jau septīto uzvaru pēc kārtas
Laksa ar "Virtus Segafredo" Itālijas Superkausa finālā atzīst savas bijušās komandas pārākumu
Foto Ostapenko piedzīvo zaudējumu Tallinas "WTA 250" turnīra pirmajā kārtā
Meiera ar rezultatīvu sniegumu palīdz "Kalev"/"Cramo" sasniegt Eiropas kausa kvalifikācijas izšķirošo kārtu
Floridas "Panthers" no treniņnometnes atskaitījusi Sandi Vilmani
ASV hokejisti varētu pamest okupantu līgu KHL
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
OбъяcHяeT TVNET Ha Hackoлbko дoporyю зиMy Mы MoжeM paccчиTыBaTb?
CoaBTop бecTceллepa "Ckaзkи Ha Hoчb для юHыx бyHTapok" o фeMиHизMe и BoйHe
CпpaBka для избиpaTeлeй: kak пpaBилbHo roлocoBaTb?
BoopyжeHHый дo зyбoB poccияHиH: ПpeMbep ЭcToHии - rлaBHaя yrpoзa бeзoпacHocTи
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa